**Villanyszerelő** képzés, tanfolyam ismertető

**A képző intézmény engedély száma**: E-000533/2014/A020

**A megszerezhető szakképesítés OKJ száma**: 34 522 04

**A képzés célja:**

A szakképesítés munkaterületéhez tartozó legjellemzőbb munkakörök, foglalkozások betöltéséhez szükséges kompetenciák elsajátítása.

**Olyan szakember képzése, aki képes:**

Az épület villamos berendezés kialakítás keretében fogyasztásmérő helyek kialakítására, elosztó berendezések, erősáramú- és épületinformatikai vezetékhálózatok, világítási berendezések és készülékek, villámhárító berendezések szerelésére. Épület villamos berendezések, készülékek javítására, karbantartására, kezelésére.

Az ipari villamos berendezés szerelése során kapcsoló berendezések, elosztó berendezések bekötésére, szerelésére, ipari energia elosztó vezeték- és kiskábel hálózatok építésére, szerelésére, vezérlő- és szabályozókészülékek, berendezések szerelésére, ipari villamos berendezések, készülékek javítására, karbantartására.

A villamos gép és berendezés szerelése során egyen- és váltakozó áramú forgógépek, transzformátorok telepítésére, működtetésére, villamos gépek üzemeltetésére, karbantartására, készülékek javítására.

A villamos csatlakozó berendezés szerelése során szabadvezetéki oszlopot, tartószerkezetet és csatlakozó szabadvezetéket létesíteni, szerelni, kisfeszültségű kábelt fektetni. Munkája során villamos ellenőrző méréseket, vizsgálatokat és beállításokat végezni a megfelelő eszközök alkalmazásával. Munkáját műszaki dokumentáció alapján, a szakmai szabályok és követelmények figyelembevételével végezni, munkájáról dokumentációt készíteni.

**A jelentkezés feltételei:**

 - Iskolai előképzettség: alapfokú iskolai végzettség

 - Szakmai előképzettség:nem szükséges

 - Egészségügyi alkalmasság: szükséges

**Előzetes tudás beszámítása:** A képzésre jelentkezők kérhetik az előzetes tudásszint mérését. Az eljárás arra szolgál, hogy a képzésre jelentkező dokumentumokkal nem igazolt tanulmányait vagy megszerzett gyakorlati tapasztalatait elismerjék, amennyiben azok alkalmassá teszik a képzés során elsajátítandó tananyagegységek követelményeinek teljesítésére. A követelmények megfelelő szintű teljesítése esetén a tananyagegység elsajátítására irányuló képzési rész alól a képzésre jelentkező felmentést kap.

**A képzési program tananyagegységei:**

-10007-12 Informatikai és műszaki alapok

- 10023-12 Épületvillamossági szerelés

- 10024-12 Villamos gépek és ipari elosztóberendezések szerelése

- 11497-12 Foglalkoztatás I.

- 11499-12 Foglalkoztatás II.

- 11500-12 Munkahelyi egészség és biztonság

**Vizsga:** A képzés OKJ- s komplex szakmai vizsgával zárul (írásbeli, gyakorlati, szóbeli)

**A képzés helyszíne:** 4030 Debrecen, Budai Ézsaiás u. 8/a.

**A képzés időtartama:** 10 hónap

**A tanfolyam tervezett kezdése:** 2020. április

**A képzés költsége:** 330.000 Ft. + vizsgadíj: 50.000 Ft. Összesen: 380.000 Ft.

**Kedvezmények:** Álláskeresőknek 10.000 Ft. képzési költség kedvezmény, részletfizetési kedvezmény.

**Egyéb információk, a jelentkezés a képzésre:**

A várható jogszabályi változások miatt már csak ebben az évben lesz lehetőség a képesítés megszerzésére. A szakképesítés megszerzése kiváló elhelyezkedési esélyt biztosít.

 A tanfolyamainkon nagy tapasztalattal rendelkező felsőfokú végzettségű tanárok oktatnak.

**Jelentkezni** a [www.dkkinfo.hu](http://www.dkkinfo.hu) honlapunkon található jelentkezési lap felhasználásával online módon, vagy személyesen lehet. Bővebb felvilágosítást az 52 533-148 telefonszámon vagy az info@dkkinfo.hu email címen kérhet.

A jelentkezést követően, a tanfolyam indításának pontos időpontjáról részletes tájékoztatást küldünk.

Debrecen, 2020. január 31.